[{"text_idx": "#000000", "text": "Zer da \u2018Mintzanet bere ahotan\u2019?"}, {"text_idx": "#000003", "text": "Metak, lausotzen ari den bizimodu baten paisaia"}, {"text_idx": "#000004", "text": "Belar-metak eta iratze-metak. Hernaniko Alkatxurain baserriaren atarian batzuk zein besteak topa daitezke. Gero eta zailagoa da gure parajeetan halakoak topatzea. Bertako baserritarrek ez dituzte egiten tradizioak gordetzeko, aziendarentzat -jateko eta azpitarako- \u00abaukera onena\u00bb delako baizik."}, {"text_idx": "#000005", "text": "(...) Metak maite ditu eta defendatzen ditu Patxi Artolak. Belar-metan eskua sartu eta belar sorta bat atera du, \u00abusaindu, usaindu. Horrelako usainik ez dago\u00bb. Eta usain horretan biltzen da hainbeste eskarmentu eta jakintza. \u00abNiri jende askok esaten dit, \u2018motel, motel, duela berrehun urteko gauzekin ari zara zu\u2019. Ez dakit, agian duela mila urteko gauzak dira. Baina lehengo zaharrak ez ziren tuntunak eh? Orain sekulako aurrerakuntzak daude eta berrehun behirekin ere, baserri askotan ezin bizi. Lehen, sei behirekin familia handiak bizi ziren. Hobeto al goaz? Niretzat ez\u00bb."}, {"text_idx": "#000008", "text": "Kora Madinabeitia, bidelaguna: \u201cMintzanetek ez du inolako esfurtzurik suposatzen, eta gainera, jende berria ezagutzeko aukera ematen du\u201d"}]